अलविदा जेनेसिस 2017 : मनमोहन वारिस के गानों पर स्टूडेंट्स ने डाला गिद्दा- भंगड़ा
एजुकेशन रिपोर्टर | लुधियाना
गुरुनानक देव इंजीनियरिंग कॉलेज में चल रहे दो दिवसीय टेक्नो कल्चरल फेस्ट जेनेसिस 2017 का समापन मंगलवार को हुआ। टेक्निकल और कल्चरल ईवेंट से भरपूर इस कार्यक्रम में 2000 स्टूडेंट्स ने हिस्सा लिया। कार्यक्रम के दूसरे दिन पंजाबी सिंगर मनमोहन वारिस ने मुख्य मेहमान के तौर पर शिरकत की। उन्होंने स्टूडेंट्स का अपनी गायिकी से मनोरंजन किया। टेक्निकल ईवेंट राजदूत में स्टूडेंट ने राजनेताओं की भूमिका निभाकर देश में मौजूद विभिन्न समस्याओं पर चर्चा की। इसी के साथ ही जीएनई गेट, फिल्टर इट आउट, बॉलीवुड फन इनोवेशन, टेक्नो उत्सव जैसे ईवेंट्स का आयोजन किया गया। कल्चरल ईवेंट में सोलो डांस, सोलो सिंगिंग, ग्रुप सॉन्ग प्रतियोगिताएं करवाई गईं। कॉलेज के डायरेक्टर डॉक्टर एमएस सैनी ने टेक्निकल और कल्चरल कमेटी की मेहनत की सराहना की। बॉलीवुड फन इनोवेशन में अनिका कडवल और गुरसिमरन ने पहली पोजीशन ली। अर्शदीप सिंह, मनिंदर सिंह ने दूसरा और अखिलेश कुमार, संजीव कुमार ने तीसरा स्थान लिया। टेक्नो उत्सव में अक्षय और रणबीर ने पहली पोजीशन ली। अमूल्य गर्ग और वैभव दूसरा स्थान लेने में सफल रहे। प्रभदीप सिंह और तरुण कुमार ने पहला और दूसरा स्थान लिया।
बॉलीवुड फन इनोवेशन में अनिका और गुरसिमरन ने ली पहली पोजिशन
hin_Deva bho_Deva hin_Deva bho_Deva